બેંગલુરુ: કર્ણાટકના કલ્ગુપુર અને ભાલકી રેલવે સ્ટેશન વચ્ચે આજે સવારે હૈદરાબાદ- ઔરંગાબાદ પેસેન્જર ટ્રેનના એન્જિન અને બે ડબા પાટા પરથી ઊથલી પડતાં એક વધુ રેલ દુર્ઘટના સર્જાઈ હતી. આ અકસ્માત કર્ણાટકના બીદર પ્રદેશ નજીક થયો હતો. સમાચાર સંસ્થા એએનઆઈએ પોતાના ટ્વિટર હેન્ડલ પર આ અકસ્માતની તસવીરો પોસ્ટ કરી છે, જેમાં રેલવે એન્જિન અને બે ડબા પાટા પરથી નીચે ઊથલી પડેલાં દેખાય છે. આ અકસ્માતમાં ૧૦ લોકો ઘાયલ થયા હતા. તેમને ભાલકી સરકારી હોસ્પિટલમાં સારવાર માટે દાખલ કરવામાં આવ્યા હતા.